CELEX: 32005D0012
Language: sl
Date: 2004-12-20 00:00:00
Title: 2005/12/ES:Odločba Sveta z dne 20. decembra 2004 o spremembi Odločbe 1999/847/ES v zvezi s podaljšanjem akcijskega programa Skupnosti na področju civilne zaščiteBesedilo velja za EGP.

8.1.2005   
            
            
               SL
            
            
               Uradni list Evropske unije
            
            
               L 6/7
            
         
      ODLOČBA SVETA
   
   z dne 20. decembra 2004
   o spremembi Odločbe 1999/847/ES v zvezi s podaljšanjem akcijskega programa Skupnosti na področju civilne zaščite
   (Besedilo velja za EGP)
   (2005/12/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 308 Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:
   
               (1)
            
            
               Odločba Sveta 1999/847/ES z dne 9. decembra 1999 o določitvi akcijskega programa Skupnosti na področju civilne zaščite (2) je predvidela ukrepanje Skupnosti na področju preprečevanja, pripravljenosti in odziva na naravne nesreče in nesreče, ki jih povzroči človek, tako na kopnem kot na morju, za obdobje od 1. januarja 2000 do 31. decembra 2004.
            
         
               (2)
            
            
               Nedavni dogodki, kakor so poplave v srednji in vzhodni Evropi poleti 2002, nesreča tankerja Prestige v Španiji novembra 2002 ter vročinski val in obsežni gozdni požari v južni Evropi poleti 2003, kažejo, da je treba nadaljevati z ukrepanjem na ravni Skupnosti na področju civilne zaščite v skladu z Odločbo 1999/847/ES.
            
         
               (3)
            
            
               Da bi se izognili praznini med iztekom veljavnosti Odločbe 1999/847/ES in datumom začetka uporabe nove pravne podlage, je treba akcijski program, določen z Odločbo 1999/847/ES, podaljšati za obdobje dveh let.
            
         
               (4)
            
            
               Odločbo 1999/847/ES je zato treba ustrezno spremeniti –
            
         SPREJEL NASLEDNJO ODLOČBO:
   Člen 1
   Odločba 1999/847/ES se spremeni:
   
               (a)
            
            
               v členu 1(1) se „31. decembra 2004“ nadomesti z „31. decembra 2006“;
            
         
               (b)
            
            
               prvi pododstavek člena 2(3) se nadomesti z naslednjim:
               „Referenčni finančni znesek za izvajanje programa je 7,5 milijonov EUR za obdobje od 1. januarja 2000 do 31. decembra 2004 in 4,0 milijone EUR za obdobje od 1. januarja 2005 do 31. decembra 2006.“.
            
         Člen 2
   Ta odločba je naslovljena na države članice.
   
      V Bruslju, 20. decembra 2004
      
         
            Za Svet
         
         
            Predsednik
         
         P. VAN GEEL
         
      
   
   
      (1)  Mnenje z dne 15. decembra 2004 (še ni objavljeno v uradnem listu).
   
      (2)  UL L 327, 21.12.1999, str. 53.